cyanic-selkie/wikianc huggingface dataset:
Ուիլյամ Լը Բարոն Ջենի
Գրող և դասախոս
Ջեննին առաջին անգամ միավորել է երկնաքերի բոլոր չորս պարտադիր տարրերը։
(7172) Մուլտատուլի
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ուիլյամ Լը Բարոն Ջենի
Բարձրահարկ օբյեկտներ
''Նշում. այդ երկնաքերները (skyscrapers) միայն առաջին ծիծեռնակներն էին և իհարկե չեն համապատասխանում հարկայնության ժամանակակից չափանիշներին։ Բայց իրենց ժամանակի համար դրանք դարձան այն սկզբունքների բացահայտումն ու ցուցադրումը, որոնց վրա հիմնված են նաև 21-րդ դարի երկնաքերները։
Արտաքին հղումներ
Կատեգորիա:Հունիսի 15 մահեր Կատեգորիա:Ամերիկացի ճարտարապետներ
Վերիգինո (գյուղ, Վյազեմսկի շրջան)
Վերիգինո (Веригино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Վաղինակ Սյունի (5-րդ դար)
Վաղինակ Սյունի, հայ նախարար Մեծ Հայքում, Սյունյաց աշխարհի տանուտերը (401-410), Անդովկ Սյունու որդին, Բաբիկի, Սամի և Հայոց թագուհի Փառանձեմի եղբայրը, Վասակ Սյունու հորեղբայրը, Վարազվաղանի հայրը, Սյունիների նախարարական տոհմից ։
Կենսագրություն
Վաղինակ Սյունու ծննդյան թվականն անհայտ է։ Ծնվել է 4-րդ դարում, Սյունյաց նահապետ Անդովկ Սյունու և Վաչե Մամիկոնյանի դստեր ընտանիքում։ 401 թվականին, որպես Սյունյաց իշխան հաջորդել է ավագ եղբորը՝ Բաբիկին փոխարինած Սամ Գնթունուն։ Աջակցել Մեսրոպ Մաշտոցին՝ Սյունիքիում լուսավորություն տարածելու գործում։ Պարսկաստանում, որպես պատանդ մնացած նրա եղբորորդի Վասակը 410 թվականին վերադառնալով Սյունիք, սպանում է Վաղինակին և տապալում նրա իշխանությունը ։
IPhone 12 Pro
iPhone 12 Pro և iPhone 12 Pro Max, «Apple» ընկերության սմարթֆոնները։ Աշխատում են Apple A14 Bionic պրոցեսորով և iOS 14 օպերացիոն համակարգով։ Ցուցադրվել է 2020 թվականի հոկտեմբերի 13-ին բազային iPhone 12-ի և iPhone 12 mini-ի հետ համատեղ։ Այս մոդելները հաջորդում են iPhone 11 Pro-ին և iPhone 11 Pro Max-ին։
Ձևավորում
iPhone 12 Pro-ի և iPhone 12 Pro Max-ի կորպուսներն ունեն հարթ եզրեր՝ դիզայնի տարր, որը կարելի է տեսնել ընկերության նախորդ սմարթֆոններում՝ սկսած iPhone 4-ից մինչև iPhone 5s-ի և iPhone SE 1-ին սերունդը։ Սմարթֆոնները ներկայացվել են չորս գույնով՝ արծաթագույն, գրաֆիտային, ոսկեգույն, ինչպես նաև նոր՝ «խաղաղօվկանոսյան կապույտ» ։
Էկրան
iPhone 12 Pro-ն և iPhone 12 Pro Max-ը համալրված են Super Retina XDR-ի OLED էկրաններով՝ համապատասխանաբար 6,1 և 6,7 դյույմ անկյունագծով, ինչպես նաև Apple A14 Bionic-ի առաջադեմ պրոցեսորով։ Էկրանները պատված են Corning-ի հետ համատեղ արտադրված նոր դիմացկուն Ceramic Shield ապակիով ։
Պրոցեսոր
Օգտագործվում է Apple A14 Bionic տասնվեցերորդ պրոցեսորը՝ պատրաստված 5 նմ տեխնոլոգիայով։
Կոմպլեկտավորում
Կոմպլեկտից հանվել են EarPods ականջակալները և հոսանքի ադապտերները, նրանց փոխարեն iPhone-ին կցված է USB-C/Lightning մալուխը արագ լիցքավորման համար։ Apple-ը պնդում է, որ դա արվել է ածխածնի արտանետումների կրճատման նպատակով ։
Ծրագրային ապահովում
Ի սկզբանե iPhone 12 Pro-ն և iPhone 12 Pro Max-ն աշխատում են iOS 14-ով, որը թողարկվել է 2020 թվականի սեպտեմբերի 16-ին ։
Արտաքին հղումներ
Կատեգորիա:IPhone Կատեգորիա:Սմարթֆոններ Կատեգորիա:Բջջային հեռախոսներ Կատեգորիա:2020 հիմնադրումներ
Բերեզնա (քաղաքատիպ ավան, Ուկրաինա)
Բերեզնա (Березна), քաղաքատիպ ավան Ուկրաինայի Չեռնիգովի մարզի Մենայի շրջանում։
2008 թվականի տվյալներով Բերեզնա քաղաքատիպ ավանում բնակվում էր 4 912 մարդ։ Բնակավայրը զբաղեցնում է 9,4 կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ
Շեհզադե Մեհմեդ
Շեհզադե Մեհմեդ (Şehzade Mehmed, ), Սուլեյման I Քանունիի և Հյուրեմ սուլթանի ավագ որդին։ 1541- 1543 թվականներին եղել է Մանիսայի էյալեթի սանջաքբեյ (փաշա)։
Կենսագրություն
Մեհմեդը ծնվել է 1521 թվականին Ստամբուլում։ Նրա մայրը եղել է սուլթանի հարճ, ով արդյունքում դարձել է Սուլեյման Քանունիի օրինական կինը և ապագա վալիդե սուլթան։
1533 թվականին Քանունին իր ավագ որդուն՝ Շեհզադե Մուստաֆային, նշանակեց Մանիսայի էյալեթի սանջաքբեյ։ Մանիսան ավանդաբար համարվում էր «Փադիշահի կամ թագաժառանգի սանջակը»։ Նա, ով ղեկավարում էր Մանիսան, ուներ ամենամեծ շանսերը դառնալու Օսմանյան կայսրության հաջորդ սուլթան։ 1537 թվականին Մեհմեդը վարել է մի շարք հաջող մարտեր մերձդանուբյան տարածաշրջանում ։ 1541 թվականին Սուլեյմանը Մեհմեդին նշանակում է Մանիսայի, իսկ Շեհզադե Մուստաֆան նշանակվում է Ամասիայի էյալեթի սանջաքբեյ։ Սա նշանակում էր, որ Քանունին փոխել էր իր որոշումը և ենթադրաբար օսմանյան հաջորդ սուլթանը լինելու էր Շեհզադե Մեհմեդը։
Ընտանիք
Շեհզադե Մեհմեդի մահից ոչ շատ առաջ ծնվել է փադիշահի միակ դուստրը՝ Հյումա Շահ սուլթանը (1540-1592 թվականներ)։ Հյուման ամուսնացել է երեք անգամ՝ ունենալով վեց որդի և չորս դուստր։ Հյումա Շահ սուլթանը մահացել է 52 տարեկանում և թաղվել իր հոր՝ Մեհմեդի կողքին Շեհզադեի մզկիթում ։
Արտաքին հղումներ
Կատեգորիա:Օսմանյան արքայատոհմ Կատեգորիա:Ստամբուլում ծնված անձինք Կատեգորիա:Սուլեյման I Կատեգորիա:Օսմանյան կայսրության անձինք Կատեգորիա:Օսմանյան կայսրության ուկրաինական ծագմամբ բնակիչներ
Թելէլլիխե
Թելէլլիխե, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կումիր (գետ)
Կումիր (Кумир), Չարըշ գետի ձախ վտակ, ունի 66 կմ երկարություն։
40 կմ երկարությամբ գետը հոսում է խոր կիրճով։ Առավել հայտնի է լողի սիրահարների մոտ։ Այս տարածքում հաշվու են մոտավրապես 17 քարվաստ (ռուս. порог) և 20 սահանք (ռուս. шивера)։ Նրա ամենահայտնի գետաբերանը՝ «Դեվիչի պլյոսը», տեղակայված է Ուստ Կումիր գյուղից ոչ հեռու։ Այստեղ բուռն և արագասլաց Կումիրը վեր է ածվում լուռ, մինչ հատակը պարզ ջրով գետի։ Կումիրի ավազանը լեռնային բյուրեղի և սպիտակ հասպիսի ձևավորման վայր է։
Ամեն տարի հուլիս ամսվա սկզբին այստեղ անց են կացվում ջրային տեխնիկայի և ռաֆտինգի մրցումներ։
Սկսած 2005 թ.-ից ամեն տարի անց են կացվում Ռուսաստանի ռաֆտինգի մրցումներ։ Սովորույթի համաձայն մրցումների անցկացման դաշտը գտնվում է Մենդոյ առվի մոտ։ Մրցումներն անց են կացվում Մենդոյ և Ինտեգրալ առուների գետաբերաններին։
Գետաբերանից 10 կմ հեռավորության վրա գտնվում է մեղվաբուծարանը։ Գետի երկայնքով անցնող ճանապարհը խորդուբորդ է, ավելի հեշտ է ճանապարհն անցնել լրիվ քարշային մեքենաներով։
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Օրկինո (գյուղ, Ալնաշսկի շրջան)
Բնակչությունը 2008 թվականին գրանցված տվյալներով կազմում էր 223 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր
Անչինգիլ
Անչինգիլ, լեռ Զանգեզուրի հյուսիսային մասում, Սարմսախլի գետի ակունքի շրջանում ։
Ծանոթագրություններ
Կատեգորիա:Հայկական լեռնաշխարհի լեռներ
Յուդորա Ուելտի
Յուդորա Էլիս Ուելտի (Eudora Alice Welty, ), ամերիկացի գրող և լուսանկարիչ։ Նրա «Լավատեսի դուստրը» վեպը 1973 թվականին Պուլիցերյան մրցանակ է ստացել։
Նա առաջին կենդանի հեղինակն էր, որի ստեղծագործությունները հրատարակել է ամերիկյան գրադարանը։
Կենսագրություն
Իր անունն ապագա գրողը ստացել է երկու տատիկների` Յուդորա Էնդրյուսի և Էլիս Ուելտիի պատվին։ Աղջկա ծնվելուց հետո մայրը` Չեստինա Էնդրյուս Ուելտին (1883-1966) ընդմիշտ թողել է ուսուցչությունն ու զբաղվել տան գործերով և երեխաների դաստիարակությամբ։ Յուդորան ուներ երկու կրտսեր եղբայր` Էդվարդը և Ուոլտերը ։ Ընտանիքի հայրը` Քրիստիան Ուեբ Ուելտին (1879-1931) ամբողջ կյանքում աշխատել է «Լամար Լայֆ» ապահովագրական ընկերությունում` անցնելով ապահովագրական գործակալից մինչև կառավարիչ ընկած ուղին։ Նա է դարձել Յուդորայի ոգեշնչման աղբյուրը լուսանկարչության առումով ։ Ընտանիքում սիրում էին գրքեր և չէին խնայում գումար դրանք ձեռք բերելու համար։ Ընթերցանությունն աղջկա սիրած զբաղմունքն էր։ Յուդորան մեծացել է սիրո, բարեհաճության և բարգավաճման մթնոլորտում։
Հոր մահից հետո (մահացել է լեյկեմիայից)` 1931 թվականին, Յուդորան ստիպված էր հեռանալ Նյու Յորքից և վերադառնալ Ջեքսոն, որտեղ աշխատում էր որպես լրագրող հանրային աշխատանքների կառավարման վարչությունում (Works Progress Administration), որն ապահովում էր հասարակական աշխատանքների իրականացումը նախագահ Ռուզվելտի Նոր կուրսի շրջանակներում։ Աշխատանքը նրան ստիպում էր ճանապարհորդել ամբողջ Միսիսիպիում, կատարել նշումներ և լուսանկարներ անել. այդպես նա ճանաչեց նահանգի 82 շրջանները։ Յուդորան հափշտակված էր լուսանկարչությամբ։ Այդ ուղևորությունների արդյունքում հարյուրավոր լուսանկարներ են արվել, որոնք հետագայում ձեռք են բերվել նահանգի պատմության և արխիվների բաժնի կողմից (the Mississippi Department of Archives and History): Այդ բաժնի թույլտվությամբ որոշ լուսանկարներ Յուդորա Ուելտին լույս է ընծայել։ Այսպես են հայտնվել նրա երկու ալբոմները` «Ժամանակն ու վայրը, Միսիսիպին Դեպրեսիայի ժամանակ» (One Time, One Place. Mississippi in the Depression. A Snapshot Album, 1994) և «Գյուղական գերեզմանոցներ» (Country Churchyards, 2000):
«Լավատեսի դուստրը» վեպի համար (The Optimist's Daughter, 1972) Ուելտին արժանացել Է Պուլիցերյան մրցանակի ։ Ուելտիի այլ հայտնի վեպերից են «Նշանադրումը Դելտայում» (Delta Wedding, 1946) և «Պարտված մարտեր» (Losing Battles, 1971):
Նա դասախոսություններ է կարդացել Հարվարդի համալսարանում և, ի վերջո, իր ելույթները ադապտացրել է «Մի գրողի սկիզբը» խորագրով եռամաս հուշագրություններում ։ 1970-ականների ընթացքում Ուելտին երկար նամակագրություն է վարել գրող Ռոսս Մակդոնալդի հետ, որը հայտնի է մասնավոր դետեկտիվ Լյու Արչերի մասին վեպերի շարքերով, որոնք հեղինակին համաշխարհային ճանաչում են բերել ։
1986 թվականին արժանացել է ԱՄՆ-ի արվեստի ազգային մեդալի։
Յուդորա Ուելտին շարունակել է ապրել Ջեքսոնի իր ընտանեկան տանը մինչև իր բնական մահը` 2001 թվականի հուլիսի 23-ը ։ Նա թաղված է Ջեքսոնի Գրինվուդ գերեզմանատանը։
Ուելտիի ստեղծագործության մասին հիացական էսսեով է հանդես եկել գրող Գայ Դավենպորտը ։ Նա մեծ ազդեցություն է թողել Միսիսիպիի երիտասարդ այնպիսի գրողների վրա, ինչպիսիք են Ռիչարդ Ֆորդը, Էլեն Գիլքրիստը և Էլիզաբեթ Սփենսերը ։
Դինամիկա (երաժշտություն)
Երաժշտության մեջ հոգեբանական նախասկզբի խորացման և գործիքների ու կատարողական արվեստի կատարելագործման հետ մեկտեղ մեծացել է ինամիկայի երանգների արտահայտչական դերը, ավելացել դրանց քանակը, տարբերակումը, ըստ այնմ՝ մանրամասնացել է նշումը նոտաներում։ Չնայած դրան, երաժշտական երկը կատարելիս շատ բան մնում է կատարողի գեղագիտական նախաձեռնությանը, նրա ստևղծագործական մեկնաբանմանը։
Կատեգորիա:Երաժշտության տեսություն Կատեգորիա:Երաժշտական եզրույթներ Կատեգորիա:Երաժշտական նոտագրման եղանակներ
Երեմ Կարապետյան
Երեմ Հայկազունու Կարապետյան, Հայաստանի Ազգային ժողովի նախկին պատգամավոր։
Կենսագրություն
Երեմ Կարապետյանը ծնվել է 1933 թվականի մայիսի 1-ին Արարատի շրջանի Շահումյան գյուղում ։ 1953 թ. ավարտել է Երևանի բժշկական ուսումնարանը և ստացել ատամնաբույժի որակավորում։ 1954-1956 թվականներին ծառայել է խորհրդային բանակում։ 1956-1996 թթ. աշխատել է ատամնաբույժ։ 1996-1999 թվականներին եղել է Շահումյանի գյուղապետ։
Մահացել է 2006 թվականի դեկտեմբերի 15-ին ։
Անձնական կյանք
Ամուսնացած է եղել, ունի երեք երեխա։
Արտաքին հղումներ
Կատեգորիա:ՀՀ Ազգային ժողովի պատգամավորներ Կատեգորիա:Հայ քաղաքական գործիչներ
Ռոզատե
Ռոզատե  (Rosate)` կոմունա Իտալիայում, գտնվում է Լոմբարդիա մարզի Միլան գավառում ։
Էմիլ Դյուբուա Ռեյմոն
Էմիլ Դյուբուա Ռեյմոն (Emil Heinrich Du Bois-Reymond, ), գերմանացի ֆիզիոլոգ և փիլիսոփա, Բեռլինի ԳԱ անդամ (1851) և համալսարանի պրոֆեսոր (1855 թվականից)։
Հիմնական գիտական աշխատությունները վերաբերում են կենդանի օրգանիզմներում էլեկտրականության առաջացման հարցերին։ Ապացուցել է Էլեկտրականության առկայությունը մկաններում, նյարդերում և հյուսվածքներում։ Բացահայտել է ֆիզիկական էլեկտրոտոնուսը։ Դյուբուա Ռեյմոնի առաջարկած և նրա անունը կրող մի շարք սարքավորումներ (ինդուկցիոն ապարատներ, չբևեռացող էլեկտրոդներ) օգտագործվում են բժշկական և ֆիզիոլոգիական լաբորատորիաներում։ Որպես փիլիսոփա կողմնակից էր մեխանիստական մատերիալիզմին և ագնոստիցիզմին։
Վերխ-Ալեուս
Վերխ-Ալեուս (Верх-Алеус), գյուղ Ռուսաստանի Նովոսիբիրսկի մարզի Օրդինսկի շրջանի կազմում։
Բնակչությունը 1996 թվականին գրանցված տվյալներով կազմում էր 912 մարդ։
Կարո Փարիզյան
Կարապետ Փարիզյան, հայ մարտիկ։ Եղել է WEC կիսամիջինքաշային չեմպիոն։ Հիմնականում մենամարտում է ձյուդո ոճով։
Ներկա պահին ունի 24 հաղթանակ, 1 ոչ-ոքի և 10 պարտություն։ 12 անգամ հաղթանակ է տարել հակառակորդին հանձնվել ստիպելով։
Փարիզյանը «MMAweekly.com» կայքի կիսամիջինքաշային կարգի լավագույն մարտիկների վարկանիշային աղյուսակում գրավում է 5-րդ տեղը։
կենսագրւթյւն
Կարո Պարիսյանը ծնվել է 1982 թվականի օգոստոսի 28-ին, երբ լրացել է նրա 6 տարին, ընտանիքը տեղափոխվել է ԱՄՆ։ Տասը տարեկանում նա արդեն մարզվել է Գոքոր Չիվիչյանի և Ջին Լեբելլի մոտа ։ Իր "Judo for Mixed Marital Arts: Advanced Throws, Takedowns, and Ground Fighting Techniques Paperback" գրքում նա պատմել է, որ հայրը իրեն ծանոթացրել է ձյուդոյի հետ, որ հաղթի ծուլությունը ։
Արտաքին հղումներ
Կատեգորիա:1982 ծնունդներ Կատեգորիա:Հայ ընդհանուր մենամարտիկներ Կատեգորիա:Հայ ձյուդոիստներ
Լիզա Էդելշտեյն
Լիզա Էդելշտեյն (Lisa Edelstein, ), ամերիկացի դերասանուհի և դրամատուրգ։ Առավել հայտնի է «Հաուս» հեռուստասերիալում Լիզա Կադիի դերով։
Կենսագրություն
Լիզան ծնվել է 1966 թվականի մայիսի 21-ին ԱՄՆ-ի Մասաչուսեթս նահանգի Բոստոն քաղաքում։ Ծնողներն են՝ Բոննի և Էլվին Էդելշտեյնները։ Վերջինս աշխատել է որպես մանկաբույժ Նյու Ջերսիի «Չիլտոն մեմորիալ» հիվանդանոցում։ Ընտանիքի 3 զավակներից կրտսերը Լիզան է։ Նա մեծացել է Ուեյնում (Նյու Ջերսի Պասիեկի շրջան) և հաճախել է տեղի «Wayne Valley» ավագ դպրոցը, որն ավարտել է 1984 թվականին ։ 18 տարեկանում Լիզան տեղափոխվում է Նյու Յորք` տեղի համալսարանի կերպարվեստի դպրոցում թատերական արվեստն ուսումնասիրելու նպատակով։ Ներկայումս ապրում է Լոս Անջելեսի իր հարյուրամյա տանը ամուսնու` նկարիչ Ռոբերտ Ռասելի հետ։ Նրանց հետ են ապրում Լիզայի կողմից որդեգրված կատուն և երկու շները։ Լիզան բուսակեր է և շաբաթական 6 օր զբաղվում է ռաջա-յոգայով ։ Ազատ ժամանակ ստեղծագործում է, գրում երաժշտություն և զբաղվում նկարչությամբ։
Կարիերա
Լիզայի առաջին դերերից մեկը եղել է «Positive Me» մյուզիքլում, որը նվիրված է եղել ՄԻԱՎ-ի դեմ պայքարին։ Նաև նկարահանվել է մի քանի կատակերգություններում։ Լիզան հրավիրված է եղել վարելու «Awake on the Wild Side» հաղորդումը, որն առաջին անգամ եթեր է հեռարձակվել 1990 թվականին։ Դերասանուհու դերերի մի մասը եղել է էպիզոդիկ, բայց դրա հետ միասին բավական տպավորիչ։ Օրինակ՝ 1996 թվականին «Հարաբերականություն» հեռուստասերիալում Լիզան տարել է լեսբուհի Ռոնդա Ռոթի, 1999 թվականին՝ «Արևմտյան թև» ֆիլմում՝ մարմնավաճառի, 2001 թվականին՝ «Ֆելիսիթի» ֆիլմում՝ Բենի ընկերուհու, «Ընտանեկան օրենք» հեռուստաերիալում՝ օրթոդոքս հրեա կնոջ, իսկ «Էլլի Մաքբիլ» ֆիլմում՝ տրանսսեքսուալ Սիդնի Մաք-Քաուլիֆի դերերը։ Լիզա Էդելշտեյնը նկարահանվել է մի շարք հայտնի ֆիլմերում, որոնցից են՝ «Ինչ են ցանկանում կանայք» (Մել Գիբսոնի և Հելեն Հանտի հետ միասին), «Ավելի լավ չի լինում» (Ջեք Նիկոլսոնի հետ միասին), «Հերթապահ հայրիկը» (Էդի Մերֆիի հետ միասին), «Փրկելով հավատը» (Բեն Սթիլերի և Էդվարդ Նորթոնի հետ միասին)։ 2004 թվականին հրավիրվել է «Հաուս» հեռուստասերիալ, որտեղ տարել է «Փրինսթոն-Փլեյնսբերո» հիվանդանոցի գլխավոր բժիշկ Լիզա Կադիի դերը։ Հեռուստասերիալում նկարահանվել է մինչև 2011 թվականը (1-7 եթերաշրջանները)։ Վերջին՝ ութերորդ եթերարշրջանի հենց սկզբից լքել է նախագիծը, որպեսզի կենտրոնանա իր նոր նախագծերի վրա։ 2014 թվականից սկսել է նկարահանվել «Ընկերուհիների ամուսնալուծության կառավարում» հեռուստասերիալի գլխավոր դերում։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դրամատուրգներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի կին դրամատուրգներ Կատեգորիա:Ամերիկացի գրողներ
Աֆրո
Աֆրո (afro), փարթամ, ծավալային սանրվածք, որը տարածված էր 1970-ական թվականներին աֆրոամերիկացիների շրջանում։ Սանրվածքը ստացվում է մազերը արմատներից սանրելու միջոցով, ինչը թույլ է տալիս մեծացնել մազերի ծավալը՝ դրանց տալով ամպի կամ գնդակի նման կլորավուն տեսք   ։ Բնատուր գանգուր կամ ուղիղ մազեր ունեցող մարդկանց դեպքում սանրվածքը որպես կանոն ստացվում է կրեմների, գելերի կամ այլ ֆիքսող հեղուկների միջոցով, որոնք օգնում են մազերին պահպանել ձևը։ Աֆրոամերիկացիների շրջանում սանրվածքը տարածված էր հատկապես 1960-1970-ական թվականներին  ։
Պատմություն
Ամերիկայում ստրկության ժամանակաշրջանում (մինչև 1860-ական թվականները) աֆրոամերիկացիներն այդպես էին սանրում իրենց մազերը՝ ցանկանալով նմանվել իշխող սպիտակամորթ բնակչությանը, որոնց կողքին ապրում էին ։ Չնայած անվանմանը, այս սանրվածքը մերձարևելյան ծագում ունի և բավականին բարդություններ է իր մեջ պարունակում նեգրոիդ ռասսայի համար՝ կապված նրանց մազերի թուլության, նոսրության և կարճության հետ։ Այդ իսկ պատճառով որոշակի տարածվածություն ունեն աֆրոկեղծամները։ Նմանատիպ սանրվածքները բնորոշ են նաև Օվկիանիայի և Ավստրալիայի բուն բնակչությանը։
Չերքեզ գեղեցկուհիներ
1960-ական թվականներին չերքեզ գեղեցկուհիները ևս ունեին աֆրո սանրվածքի նման սանրվածքներ։ Երբեմն նրանց անվանում էին նաև «մամռավարս աղջիկներ»։ Նրանք կանանց խումբ էին, որոնք Բարնումի և այլոց շրջիկ կրկեսներում հանդես էին գալիս ԱՄՆ-ի տարածքում։ Այդ կանայք պնդում էին, որ իրենք Հյուսիսային Կովկասի չերքեզների ժառանգներ են, թուրքական հարեմներում իրենց գերությունից գնել և որպես կովկասյան ռասսայի մաքուր ներկայացուցիչների ազատել է սպիտակամորթ հանդիսատեսը ։
Աֆրոամերիկյան սանրվածքներ․ մինչև 1960-ականներ
Ամերիկայի Միացյալ Նահանգների պատմության ստրկատիրական ժամանակաշրջանում աֆրոամերիկացիների մեծամասնությունը իր վարսերը հարդարում էր՝ ընդօրինակելով գերակշիռ մաս կազմող սպիտակամորթների վարսահարդարումը ։ Աֆրոամերիկացիների մազերը, որոնց բնորոշ են խիտ ոլորապտույտ գանգուրները, բնութագրվում էին որպես կոշտ, կոպիտ, բրդյա կամ բամբակյա ։ Այս բնութագիրը հակադրվում էր եվրոպական-ամերիկյան գեղեցկության չափանիշներին և ի վերջո հանգեցրեց գանգուր մազերի նկատմամբ բացասական վերաբերմունքի տարածմանը։ Վերջինս էլ իր հերթին պատճառ հանդիսացավ աֆրոամերիկացիների շրջանում գանգուր մազերի հարթեցման պրակտիկայի տարածման համար ։ Նրանք, ովքեր նախընտրում էին արհեստական միջամտությամբ չձևափոխել իրենց մազերի արտաքին տեսքը, հաճախ դրանք հարդարում էին ձիգ հավաքելով կամ հյուսելով ։ Սանրվածքների վերոնշյալ բոլոր տեսակների կիրառումը իր մեջ կրում է մազի լիսեռը վնասելու վտանգ, ինչը կարող է հանգեցնել մազաթափության ։
1960-1970-ականներ
Սևամորթների իրավունքների համար պայքարը աֆրոամերիկացիների հասարակությանը նույնականացման նոր զգացողություն հաղորդեց, ինչը հանգեցրեց անձնական ոճի վերանայմանն ու սևամորթների գեղեկությունը գնահատելուն։ Դա մարմնավորվեց «Սևը գեղեցիկ է» շարժմամբ. ։ Մշակութային այս շարժումը խորհրդանշական էր նաև չհարդարված, բնական սանրվածքների վերադարձի համար։ Աֆրոն վերածվեց հզոր քաղաքական խորհրդանիշի, որն արտացոլում էր սևամորթների հպարտությունը և հրաժարումը սպիտակամորթների սանրվածքները կրկնօրինակելուց ։ Շատ աֆրոամերիկացիների համար Աֆրո սանրվածքը նաև վերականգնող կապ էր արտահայտում Արևմտյան և Կենտրոնական Աֆրիկաների միջև ։ Որոշ քննադատներ համարում են, որ Աֆրո սանրվածքը ամենևին էլ աֆրիկական ծագում չունի ։ Մշակութային քննադատ Կոբենա Մերսերը իր «Բարի գալուստ Ջունգլի․ Սևամորթների մշակութային ուսմունքների նոր դիրքեր» գրքում հավաստում էր, որ ժամանակակից աֆրիկյան հասարակությունը 20-րդ դարի կեսերին որևէ սանրվածքի չէր տալիս «աֆրիկայասկիզբ» բնորոշումը, այլ ընդհակառակը՝ նրանք դրանք վերագրում էին «Առաջին աշխարհին» ։
Աֆրոն ընդունված էր ինչպես կանանց, այնպես էլ տղամարդկանց շրջանում։ Այն սանրվածք է, որը հեշտ է ինքնուրույն խնամել առանց վարսահարդարների հաճախակի, երբեմն էլ՝ թանկարժեք միջամտությունների։ Այն ժամանակ, երբ Աֆրոն այդքան ագրեսիվ տեսք չուներ, ոմանք սկսեցին օգտագործել Աֆրոյի առավել ծավալային տարբերակը, որը ստացվում էր գանգուր մազերը սանրելու կամ գզելու միջոցով։
1960-ականների կեսերին Աֆրո սանրվածքը սկսեց առավել կոպիտ տեսք ստանալ։ Այդպիսին էին հատկապես «Սև հովազ» կուսակցության անդամների սանրվածքները, որոնք մեծ տարածում էին գտել։ 1960-ականների առաջընթացը շարունակվեց նաև 1970-ականներին և սիրված սանրվածքը՝ ինչպես աֆրոամերիկյան համայնքի ներսում, այնպես էլ նրա սահմաններից դուրս, սկսեց աստիճանաբար դառնալ ավելի երկար։ Արդյունքում, 1960-ականների վերջին և 1970-ականների սկզբին նկատվում էր սանրվածքի երկարության աճ։ Աֆրո սանրվածք կրում էին նաև այն ժամանակների շատ արտիստներ և հասարակական-քաղաքական գործիչներ, որոնց թվում էին ակտիվիստ Անջելա Դեվիսը, դերասան Պամ Գրիերը, ռոք երաժիշտ Ջիմի Հենդրիքսը, երգչուհի Միրիամ Մակեբան և «Ջեքսոն 5» երաժշտական խմբի անդամները ։
1990-2000-ականներ
Աֆրոն վերածնվել է ինչպես 1990-ականներին, այնպես էլ 2000-ականներին ։ Աֆրոները տարբեր ձևեր էին ստանում, ներառյալ փնջիկները, հյուսերը, ընդ որում, այդ սանրվածքները կարող էին լինել կարճ կտրվածքով բնական վարսերից կամ էլ հսկայական Աֆրո կեղծամներից ։
2019 թվականի հուլիսի 3-ին Կալիֆոռնիան դարձավ ԱՄՆ-ի առաջին նահանգը, որն օրենքով արգելեց բնական մազերի տեսքով պայմանավորված խտրականությունը։ Նահանգապետ Գեվին Նյուսոմը ընդունեց օրենք՝ առ այն, որ գործատուները և դպրոցներն իրավունք չունեն մարդկանց խտրականության ենթարկելու Աֆրո սանրվածք, փնջիկներով սանրվածքներ, գանգուր կամ ալիքաձև մազեր ունենալու հիմքով ։ Հաջորդիվ նմանատիպ օրենք ընդունվեց նաև Նյու Յորքում, համաձայն որի՝ «արգելվում է բնական վարսերի կամ սանրվածքների հիմքով ռասսայական խտրականությունը» ։
Նմանատիպ սանրվածքներ միջազգային մակարդակում
«Ջեֆրոն» (Jewfro, բառն առաջացել է անգլերեն «Jew»՝ հրեա և «afro»՝ աֆրիկյան բառերից) վերաբերում է այն հրեաներին, որոնք ունեն Աֆրո սանրվածք ։
Հասկացությունը վերագրվում է 1960-1970-ական թվականներին, երբ բազմաթիվ «ծավալային» սանրվածքներ սկսեցին համարվել սպորտային։
«Լոս Անջելես Թայմս» պարբերականը ֆուտբոլային աստղ Սքոթ Մարկուսին անվանել է «ծաղկե երեխա», որը գլխի շուրջ «ոսկե-շագանակագույն գանգուրներ ունի», ինչն էլ հենց համարվում է հրեական Աֆրո ։
Ումպոլ
Ումպոլ (Умполь), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ունյա գետի ձախ ափին՝ 33 կմ հեռավորության վրա։ Գետի երկարությունը կազմում է 28 կմ։
Աֆրո
Սանր «Աֆրո-վարպետ»
«Աֆրո-վարպետ» սանրը ստեղծվել է 1972 թվականին Ռիչմոնդաբնակ վարսահարդարներից մեկի՝ Ֆրենկ Հարվիի կողմից։ Սանրի երկար ատամը նախատեսված է մազերի ամենախորը արմատներին հասնելու և դրանք ուղղելու համար, ինչը թույլ է տալիս վարսերին համապատասխան տեսք և ձև հաղորդել։
Ումպոլ
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Աֆրո
Արտաքին հղումներ
Կատեգորիա:Աֆրիկայի մշակույթ Կատեգորիա:1960-ականների հիմնադրումներ Կատեգորիա:Մազեր Կատեգորիա:Սանրվածքներ Կատեգորիա:1960-ականների նորաձևություն
Ումպոլ
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Դանա Մազալովա
Դանա Մազալովա չեխ լրագրող, իրավապաշտպան, Չեխիայի հեռուստատեսության նախկին խմբագիր, «Երկիր Արարատի տակ» փաստավավերագրական ֆիլմի հեղինակ, եղել է բանախոս Խորհրդային Միությունում ։
Կենսագրություն
Դանա Մազալովան ծնվել է 1954 թվականին Չեխոսլովակիայի Սվիտավի քաղաքում, որտեղից սկիզբ է առել հրեաների դեմ իրականացվող հոլոքոստը։ Նա սովորել է Պրահայի Կարլի համալսարանի իրավագիտության ֆակուլտետում, մասնագիտությամբ՝ լրագրող։
Եղել է չեխական հեռուստատեսության դափնեկիր 1993 թվականին՝ ղարաբաղյան իրադարձությունները լուսաբանելու համար ։ Նկարահանել է ռեպորտաժներ Արցախի, Վրաստանի, Կիրգիզստանի, Ուզբեկստանի թեժ կետերում ։
Մահացել է 2020 թվականի սեպտեմբերի 4-ին։ Պրահայի կենտրոնում գտնվող իր բնակարանը նա կտակել է Արցախին։
Արտաքին հղումներ
Կատեգորիա:Չեխ լրագրողներ Կատեգորիա:Կարլի համալսարանի շրջանավարտներ
Արմտան Մեծ
Արմտան Մեծ, գյուղ Մեծ Հայքի Բարձր Հայք աշխարհի Դարանաղի գավառի Արմտան գավառակում, իսկ ապա գյուղ Արևմտյան Հայաստանում, Էրզրումի վիլայեթի Կամախի գավառակում ։
Գյուղի մեծության պատճառով այն երբեմն հիշատակել են որպես ավան։
Պատմություն
Արմտանը համապատասխանում է մ․ թ․ ա․ XV—XIV դարերի խեթական արձանագրությունների «Արմտան» կամ «Արմատան» տեղանվանը։ Արմտանը մտել է Հայասա ցեղային միության կազմի մեջ։ XVII դարի մատենագիր Հակոբ Կարնեցին հիշատակել է Արմտանը։ Ենթադրվում է, որ Արմտան անվան մեջ պահպանվել է «Արմեն» ցեղանվան ձևերից մեկը։
Արմտանը ավերվել է Մեծ եղեռնի ժամանակ։ Տեղի բնակչությունը տեղահանվել է և ցրվել զանազան երկրներ։
Պատմամշակութային կառույցներ
Արմտանն ուներ Ս. Աստվածածին անունով եկեղեցի։ Գյուղի մոտակայքում կար հին բերդի ավերակներ, պատմական Ս. Նշան վանքի կիսակործանված համալիրը, Քառասուն Մանկանց եկեղեցու մնացորդները, Ս. Լուսավորիչ եկեղեցու փլատակները։
Կրթություն
Գյուղում գործում էր Արամյան անունով վարժարան։
Անվանի մարդիկ
Արմտան Մեծ գյուղում է ծնվել Հակոբ Մնձուրին ։
Ծանոթագրություններ
Կատեգորիա:Արևմտյան Հայաստանի գյուղեր
Թել-Էլ-Խալիբ
Թել-Էլ-Խալիբ, գյուղ Արևմտյան Հայաստանում, Կիլիկիայի Ուրֆայի նահանգում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ասլանաց գոմեր
Ասլանաց գոմեր, ձմեռանոց ՀԽՍՀ Ալավերդու շրջանում։ 1926 թվականին ուներ 13 բնակիչ։ Հետագայում որպես մշտական բնակավայր լքվել է ։
Ծանոթագրություններ
Կատեգորիա:Անհետացած բնակավայրեր
Նշանդրեք ծովի հետ (Վենետիկ)
Վենետիկի հանրապետությունում գոյություն ուներ «Նշանդրեք ծովի հետ» արարողությունը, որը խորհրդանշում էր Վենետիկի ծովային տիրապետությունը։ Արարողությունը հաստատվել է 1000 թվականին Պիետրո II Օրսեոլոյի ղեկավարությամբ զորքերի կողմից Դալմաթիայի նվաճման հիշատակին և անցկացվել է Համբարձման եկեղեցական տոնի օրը, քանի որ հենց այդ օրն է տեղի ունեցել արշավախմբի երթը։
Ծագում
Ծովային տարերքի հետ կապված մեղքերի քավման ծեսերը հայտնի են դեռ անտիկ ժամանակներից։ Օրինակ, համաձայն Հերոդոտոսի, Պոլիկրատոսի՝ Սամոսը մի անգամ ծով է նետել թանկարժեք մատանին, որպեսզի հանգստացնի աստվածներին ։ Կա պատում այն մասին, որ Ելենա կայսրուհին Ադրիատիկ ծով է նետել Սուրբ խաչից մի մեխ՝ հուսալով, որ այդ կերպ կհասնի քամու ուղղության փոփոխության ։
Պատմություն
Սկզբնապես «նշանդրեք ծովի հետ» արարողությունը չէր ենթադրում ջրի մեջ թանկարժեք իրերի նետում ։ Դոժի նավը՝ բազում նավակների և լաստերի ուղեկցությամբ դուրս էր գալիս Վենետիկյան ծովածոց։ Սուրբ Նիկոլայի վանքի մոտ աղոթք էին կարդում, ապա եկեղեցու ծառայողները սուրբ ջրով օծում էին դոժին և իր ուղեկիցներին, ինչից հետո ջրի մնացորդները լցնում էին ծովը։
1177 թվականին Ալեքսանդր III պապն այցելեց Վենետիկ՝ որպես շնորհակալություն այն օգնության համար, որը Վենետիկը ցուցաբերել էր իրեն Ֆրիդրիխ Բարբարոսայի դեմ պայքարի ժամանակ։ Համաձայն առասպելի՝ ծովի հետ նշանդրեքի արաողության ժամանակ դոժի մատից թանկարժեք մատանին պապը հանեց, աղոթք կարդաց և շարունակեց թանկարժեք իրը նետել ծովը՝ որպես «իրական և հավերժ իշխանության նշան»։
Աղբյուրներ
Կատեգորիա:Վենետիկի հանրապետություն
Վիլադա
Վիլադա (Vilada), համայնք Իսպանիայում՝ կատալոնական Բարսելոնա պրովինցիայի Բերգեդա շրջանում։ Տարածքը՝ 22,34 կմ²։ Բնակչությունը՝ 516 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Գրիգորովկա (գյուղ, Նովի Բուգի շրջան)
Գրիգորովկա (Григорівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Գրիգորովկա գյուղում բնակվում էր 173 մարդ։ Բնակավայրը զբաղեցնում է 0,64 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
Շրինխալա Խաթիվադա
Շրինխալա Խաթիվադա (श्रृंखला खतिवडा), «Միսս Նեպալ 2018» մրցույթի հաղթող ։ Նա ներկայացրել է Նեպալը «Միսս Աշխարհ 2018» մրցույթի ընթացքում։ Նա երկրորդն էր Իշանի Շրեստայից հետո, որը Նեպալ բերեց «Միսս Նպատակասլաց» տիտղոսը և ընդգրկվեց «Միսս Աշխարհ 2018»-ի 12 լավագույն մասնակիցների շարքում։
Կրթություն
Խաթիվադան միջնակարգ կրթություն է ստացել Հեթուադայի Ակադեմիայում և  շարունակել Գոլդենգեյթի Միջազգային Քոլեջում։ Նա բարձր առաջադիմությամբ  ավարտել է  Պալչովկ Կամպուս Ինժեներական Համալսարանի ճարտարագիտություն բաժինը։ Սիրում է գրել և տարված է պոեզիայով։ Նա երազում է դառնալ Նեպալի առաջին կին վարչապետը։ Խաթիվադան ցանկանում է ճարտարագիտական իր բոլոր կարողությունները ներդնել իր հայրենի Նեպալում՝ այն ավելի  բարեկեցիկ դարձնելով հայրենակիցների համար ։
Միսս Նեպալ 2018
2018 թվականին, Շրինխալան հաղթեց Նիկիտա Չանդակին և դարձավ «Միսս Նեպալ 2018»։ Նա լավագույն 24 մասնակիցների մեջ արժանացավ նաև «Միսս հմայք» և «Միսս գեղեցիկ վարսեր» տիտղոսներին։ Միջոցառումն անցկացվեց 2018 թվականի ապրիլի 11-ին Նեպալի մայրաքաղաք  Կատմանդույում ։
Միսս Աշխարհ 2018
Շրինխալան պայքարեց 118 մասնակիցների դեմ՝ «Միսս Աշխարհ 2018» տիտղոսին արժանանալու համար։ Նա ընդգրկվեց լավագույն 12-ի մեջ։ Սակայն տեղը զիջեց  Միսս Թաիլանդ Նիկոլենե Պիչապա Լիմսնուկային, ով դարձավ «Միսս Ասիա և օվկիանիա» ։
Լավագույն զգեստ անվանակարգ
Համաշխարհային դիզայներների մրցույթում, Շրինխալան թեքահարթակով քայլելիս մի խնդրի առաջ կանգնեց․ նրա զգեստի ճարմանդը խրվեց ժանյակի մեջ և պատռեց զգեստը։
Դեմ առ դեմ մրցակցություն
Շրինխալան՝ Լյուքսեմբուրգի, Բոսնիայի և Հերցոգովինայի, Գուամի և Մոլդովայի մասնակիցների հետ լավագույն 13-ի կազմում էր։ Նա՝ դեմ առ դեմ մրցակցության առաջին փուլի հաղթողն էր, սակայն երկրորդ փուլում պարտվեց Սինգապուրից ժամանած մասնակցին ։
«Մուլտիմեդիա մրցանակ»
2018 թվականի դեկտեմբերի 3-ին, «Միսս Աշխարհ» բոլոր տիտղոսակիրներից ամենաշատ ձայներ հավաքելով, նա արժանացավ Մուլտիմեդիա մրցանակին և համալրեց «Միսս Աշխարհ 2018»-ի 30 լավագույն տիտղոսակիրների շարքերը ։ Նույն երեկոյան,  Սանյա տուրիստական քաղաքում կազմակերպված մրցավազքում, նա զբաղեցրեց երկրորդ տեղը ։
«Նպատակասլաց գեղեցկուհի» մրցանակ
Երկար քննարկումներց հետո, «Միսս Աշխարհ» մրցույթի նախագահությունը 25 համառոտ տեսահոլովակներից ընտրեց Շրինխալայի տարբերակը՝ նրան արժանացնելով «Նպատակասլաց գեղեցկուհի» տիտղոսին ։ Նա իր հուզմունքն արտահայտեց գրելով, որ իր երազանքն է եղել արժանանալ հենց այս տիտղոսին և որ այն իր համար առավել կարևոր է քան՝ թագը ։
Գլխավոր եզրափակիչ
«Միսս Աշխարհ 2018»-ի եզրափակիչը տեղի ունեցավ Չինաստանի Սանյա քաղաքում 2018 թվականի դեկտեմբերի 8-ին։ Շրինխալան, «Միսս Թաիլանդ»՝ Նիկոլենե Պիչապա Լիմսնուկան և «Միսս Նոր Զելանդիա 2018» Ջեսիկա Թայսոնը, ինչպես նաև «Ասիա և օվկիանիա» կատեգորիայի մի քանի այլ մասնակիցներ, կազմեցին  լավագույն 12-ը։
Նազենի Հովհաննիսյան
Նազենի Գառնիկի Հովհաննիսյան, հայ դերասանուհի, հաղորդավարուհի, Երևանի թատրոնի և կինոյի պետական ինստիտուտի դասախոս։
Աշխատանք
2001-2012 թվականներին աշխատել է Հայաստանի Հանրային և Նոր ալիք հեռուստաընկերություններում (Հ1), որտեղ հեղինակել, վարել է բազմաթիվ հաղորդումներ, կրկնօրինակել է մի շարք ֆիլմեր, հոլովակներ, մեկնաբանել է բազմապիսի մշակութային, երաժշտական, սպորտային հաղորդաշարեր։ 2010 թվականին մեկնաբանել է «Եվրատեսիլ» միջազգային երաժշտական մրցույթը ։ 2010 թվականից աշխատում է Երևանի Կամերային թատրոնում` որպես դերասանուհի, 2011 թվականից` Երևանի թատրոնի և կինոյի պետական ինստիտուտում՝ որպես բեմական և հեռուստատեսային խոսքի դասախոս։ 2012-2020 թվականներին աշխատում է Արմենիա հեռուստաընկերությունում (Արմենիա TV)՝ որպես հաղորդավարուհի։
Թատերական ներկայացումներ
2002 թվականից խաղում է թատերական ներկայացումներում՝
Ծանոթագրություններ
Կատեգորիա:1982 ծնունդներ Կատեգորիա:Հուլիսի 18 ծնունդներ Կատեգորիա:Երևան քաղաքում ծնվածներ Կատեգորիա:Հայ հաղորդավարներ Կատեգորիա:Երախտագիտության մեդալակիրներ Կատեգորիա:Գարեգին Նժդեհ մեդալակիրներ Կատեգորիա:Հայ դերասանուհիներ Կատեգորիա:Երևանի թատրոնի և կինոյի պետական ինստիտուտի շրջանավարտներ
Անթալիայի մարզ
Անթալիայի մարզ (Antalya ili), նահանգ Թուրքիայի Հանրապետության Միջերկրածովյան տարածաշրջանում։
Տես նաև
Կատեգորիա:Անթալիայի մարզ Կատեգորիա:1921 հիմնադրված պետություններ և տարածքներ
Antalya
Վիեննայի իսրայելական կրոնական համայնք
Կազմակերպություն
IKG-ին իր անդամներին սոցիալական, կրթական և կրոնական ոլորտներում ծառայություններ է մատուցում։ Այն հրատարակում է պաշտոնական Die Gemeinde թերթը, որը լույս է տեսնում ամսական երկու անգամ։ Կոնտակտային կետը աջակցում և խորհուրդ է տալիս Ավստրիայում և Ավստրիայից դուրս գտնվող տուժած անձանց և նրանց ընտանիքներին փոխհատուցման հարցերում, ովքեր տուժել են Նացիոնալ-սոցիալիստական շարժման կողմից։ IKG-ի այժմյա նախագահն է ։ 2016 թվականի հուլիսի 1-ին  փոխարինում է  Վիեննայի գլխավոր ռաբբիի պաշտոնում ։
Պատմություն
Վիեննայի հրեաների պատմությունը սկսվում են Հռոմեական կայսրության ժամանակաշրջանից, բայց երկար ժամանակ Վիեննայի հրեաներին արգելված էր ստեղծել կազմակերպություն, որը կպաշտպաներ նրանց իրավունքները իրավական և սոցիալական խաղտումների ժամանակ։ Իրադրությունը փոխվեց Հավսեփ II-ի հանդուրժողականության հռչակագրից հետո։
1848 թվականից սկսած տեղի ունեցավ Վիեննայի հրեա բնակչության «ազատագրում»։ 1849 թվականի ապրիլի 3-ին երիտասարդ կայսր Ֆրանց Յոզեֆ I-ը իր խոսքում առաջին անգամ օգտագործեց «Վիեննայի իսրայելական համայնք» արտահայտությունը։ Երեք տարի անց համայնքի վերաբերյալ ընդունվեց ժամանակավոր սահմանադրություն, և այդ պատճառով էլ 1852 թվականը համարվում է Վիեննայի իսրայելական կրոնական համայնքի հիմնադրման տարի։
1938 թվականին, երբ Նացիստական Գերմանիան իրականացրեց Անշլյուս ծրագիրը Վիեննայի իսրայելական կրոնական համայնքի անդամների թիվը 185 000 էր։ Նույն տարում նացիստները փակեցին Վիեննայի իսրայելական կրոնական համայնքը։ Այն վերաբացվեց 1938 թվականի մայիսին և այն պետք է գործեր որպես միջանկյալ կառույց նացիստների և Վիեննայի հրեաների միջև։ Israelitische Kultusgemeinde Wien անվանումը օգտագործվում է 1945 թվականից։
1981 թվականի օգոստոսի 29-ին Seitenstettengasse-ի սինագոգի վրա իրականացվեց ահաբեկչական հարձակում, որի ժամանակ օգտագործվել են ձեռքի նռնակներ և հրազեն։ Հարձակման արդյունքում երկու մարդ է զոհվել, ևս 21-ը վիրավորվել են։ Հարձակումը իրականացրել է պաղեստինյան ծայրահեղական Abu Nidal կազմակերպությանը։ Այդ ժամանակից ի վեր, սինագոգի մուտքի մոտ եղել է խիստ անվտանգության, իսկ Seitenstettengasse-ը  պահպանում է ոստիկանությունը ։
IKG-ի արխիվ
IKG-ի արխիվը հանդիսանում է միակ հրեական համայնքի արխիվը, որը ինչպես հայտնի է, պահպանվել է իր ստեղծումից մինչև Երկրորդ համաշխարհային պատերազմը և դրանից հետո։ Այն ներառում է իր մեջ նիստերի արձանագրություններ, հրամաններ, նամակներ, հաշվետվություններ, զեկույցներ, ֆինանսական փաստաթղթեր, գրքեր, նկարներ և այլ փաստաթղթեր։ Ամենահին փաստաթղթերը 16-րդ դարից են։ Արխիվը գոյություն է ունեցել 1816 թվականից։ Այն 19-րդ դարի կեսերից ավելի մասնագիտական է դարձել։
Ցուցակները, որոնք կազմվել են 1938 թ.-ից մինչև 1945 թվականները, հանդիսանում էին հիմնական աղբյուրը նացիստների կողմից հրեաների արտագաղթերը և տեղահանությունները կազմակերպելու համար։ Այսօր այդ փաստաթղթերը տեղահանված և սպանված հրեաների հիմնական ապացույցն են հանդիսանում և օգտագործվում են վերապրածներին փոխհատուցում տալու համար։
Արտաքին հղումներ
Կատեգորիա:Ավստրիայի հրեաների պատմություն Կատեգորիա:Կրոնը Վիեննայում
Չարլզ Թեքեր
Չարլզ Թեքեր (Charles P. Thacker, ), ամերիկացի գիտնական հաշվողական համակարգերի տեսության բնագավառում, 2009 թվականի Թյուրինգի մրցանակի դափնեկիր։
Կենսագրություն
Չարլզ Թաքերը ծնվել է 1943 թվականի փետրվարի 26-ին Փասադենա քաղաքում։ Նա ստացել է ֆիզիկայի բակալավրի աստիճան՝ 1967 թվականին ավարտելով Բերկլիի Կալիֆորնիայի համալսարանը։ Բաթլեր Լեմպսոնի և այլ շրջանավարտների հետ հիմնել է Berkeley Computer Corporation ընկերությունը, որտեղ զբաղվել է համակարգչային էլեկտրոնիկայի մշակմամբ։ Սակայն ընկերությունը առևտրային հաջողություն չի ունեցել, և Թեքերը տեղավորվել է Xerox PARC հետազոտական կենտրոնում։
1970-ականների և 1980-ականների ընթացքում դարձել է Ethernet պրոտոկոլի մշակողներից մեկը, ինչպես նաև մեծ ներդրում է ունեցել առաջին լազերային տպիչի ստեղծման գործում։ 1983 թվականին Թեքերը հիմնադրել է Digital Equipment Corporation (DEC Systems Research Center) հետազոտական կենտրոնը, իսկ 1997 թվականին մասնակցել Քեմբրիջում Microsoft Research լաբորատորիայի ստեղծմանը։ ԱՄՆ վերադառնալուց հետո Թեքերը մշակել է ապարատային հավելված Microsoft Tablet PC պլանշետային համակարգչի համար Dynabook է Xerox PARC-ի վրա իր փորձի հիման վրա։
Արտաքին հղումներ
Կատեգորիա:ԱՄՆ-ի ինֆորմատիկայի ոլորտի գիտնականներ Կատեգորիա:Ամերիկացի գիտնականներ Կատեգորիա:Ամերիկացի ֆիզիկոսներ Կատեգորիա:Ամերիկացի գյուտարարներ Կատեգորիա:Ամերիկացի մանկավարժներ Կատեգորիա:Ամերիկացի ծրագրավորողներ Կատեգորիա:Ամերիկացի ճարտարագետներ
Օրյոլ (գյուղ, Ուսոլսկի շրջան)
Օրյոլ (Орёл), գյուղ Ռուսաստանի Պերմի երկրամասի Ուսոլսկի շրջանի կազմում։
Բնակչությունը 2007 թվականին գրանցված տվյալներով կազմում էր 1719 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1564 թվականին հիմնադրված բնակավայրեր Կատեգորիա:Ռուսաստանի Պերմի երկրամասի Ուսոլսկի շրջանի բնակավայրեր
Ջմեդե
Ջմեդե, գյուղ Օսմանյան կայսրությունում, Տրապիզոնի վիլայեթի Կելկիթի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Ասորվոց դաշտ
Ասորվոց դաշտ, դաշտ Մեծ Հայքում։ Այդպես է կոչվել Աղձնիք աշխարհի դաշտային մասը՝ Արևմտյան Տիգրիս գետի հովիտը։ Հիշատակել է Ասողիկը ։
Ծանոթագրություններ
Կատեգորիա:Դաշտեր այբբենական կարգով Կատեգորիա:Դիարբերքիրի մարզի հարթավայրեր
Cavetown
Ռոբին Դենիել Սքիներ, հայտնի է որպես Cavetown, անգլիացի երգիչ-երգահան։ Նրա ոճը ինդի ռոքի և փոփի համատեղ տարրեր է պարունակում ։ 2019 թվականի նոյեմբերի դրությամբ նա Spotify-ում հավաքել է ավելի քան 2,7 միլիոն ամսական դիտումներ ։ Նրա Յութուբյան ալիքը ունի ավելի քան 1 միլիոն բաժանորդ և 95 միլիոն դիտում։ Սքիները թողարկել է իր երրորդ Lemon Boy ստուդիական ալբոմը 2018 թվականի հուլիսին ։
Վաղ կյանք
Սքինները ծնվել է Օքսֆորդում, 1998 թվականի դեկտեմբերի 15-ին և տեղափոխվել Քեմբրիջ՝ ութ տարեկան հասակում Երաժշտության հանդեպ նրա հետաքրքրությունը առաջացել է հոր՝ Դևիդ Սքիների, պրոֆեսիոնալ ֆլեյտիստի և Քեմբրիջի համալսարանի երաժշտական տնօրենի կողմից, որը նրան սովորեցրել է նվագել ակուստիկ կիթառ՝ ութ տարեկան հասակում ։
Սինգլեր
As lead artist
As featured artist
Արտաքին հղումներ
Կատեգորիա:Անգլիացի երգիչ-երգահաններ Կատեգորիա:Անգլիացի երաժիշտներ Կատեգորիա:Անգլիացի կիթառահարներ Կատեգորիա:Բեմական կեղծանուններ
Աստերոիդների ցանկ (233701-233800)
Աստերոիդների ցանկ (233601-233700) * Աստերոիդների ցանկ * Աստերոիդների ցանկ (233801-233900)
Ագահ պառավը
Ագահ պառավը (Жадная старуха), ռուսական ժողովրդական հեքիաթ։ Ալեքսեյ Աֆանասևի «Ժողովրդական ռուսական հեքիաթներ» ժողովածուում շրջանառվում են № 76-ի տակ։ Կապված է Ալեքսանդր Պուշկինի «Հեքիաթ ձկնորսի և ձկան մասին» ստեղծագործության հետ ։ Հեքիաթը պատմում է կախարդական ծառի մասին, որը կատարում է պառավի ցանկությունը, իսկ երբ պառավը ցանկանում է դառնալ աստծվածներին հավասար, ծառը պառավին և ծերուկին դարձնում է արջ ։
Հեքիաթում արտացոլվում է ժողովրդական իմաստությունը, չկարողանալ կառավարել ցանկությունները, կորցնել գնահատվածության զգացումը կարիքները բավարարելու համար, որը հանգեցնում է անձի դեգրադացիայի ։ Այլ կերպ ասած, ագահությունը լավ բան չի բերում։
Սյուժեում նկատվում է արջի հին պաշտպանմունքը, որի կերպարը հավասարվում է աստվածների հետ ։
Արտաքին հղումներ
Կատեգորիա:Ռուսական ժողովրդական հեքիաթներ
Մոնտանազո Լոմբարդո
Մոնտանազո Լոմբարդո (Montanaso Lombardo), կոմունա Իտալիայում, գտնվում է Լոմբարդիա մարզի Լոդի գավառում ։
Բնակչությունը կազմում է 1524 մարդ (2008 թվականի տվյալներով)։ խտությունը կազմում է 169 մարդ/կմ²։ Տարածքը գրավում է 9 կմ² ։ Էլեկտրոնային փոստ՝ 20075։ հեռախոսային կոդ՝ 0371:
Կոմունայի հովանավորն է Սուրբ Գևորգը։ Տոնը նշվում է հոկտեմբերի երրորդ կիրակի օրը։
Ծանոթագրություններ
Կատեգորիա:Իտալիայի բնակավայրեր
Աշոցքի լեռնաշղթա
Աշոցք կամ Աբոցի, լեռնաշղթա Հայաստանի Շիրակի մարզում ։
Ծանոթագրություններ
Կատեգորիա:Շիրակի մարզի լեռնաշղթաներ
Գիտությունն Արցախի Հանրապետությունում
Գիտություն Առաջին գիտական հաստատությունը Ստեփանակերտում հիմնադրվել է 1945 թվականին՝ որպես Ադրբեջանի ԳԱ հենակետ՝ գյուղատնտեսական ոլորտում ԳՀ աշխատանքներ կատարելու նպատակով։ 1988 թվականին հենակետը վերակազմավորվել է Ադրբեջանի անասնաբուծա-անասնաբուժական ԳՀԻ փորձակայանի։ Ավելի ուշ հացահատիկային մշակաբույսերի սերմնափորձակայան է ստեղծվել Մարտակերտի շրջանի Լենինավան գյուղում, որը ֆինանսավորել ու կառավարել է Հայաստանի համապատասխան փորձակայանը. ներկայումս գործում է Ստեփանակերտում։ ԼՂՀ կրթության և գիտության նախարարության համակարգում 2008 թվականից գործում է նաև Արցախի գիտական կենտրոնը (նախագահ՝ Սեմյոն Բաբայան), որը մշակում է հանրապետության համար կարևոր գիտաարտադրական, ռազմավար, և տարածքային ծրագրեր, աջակցում ավարտված մշակումների ներդրմանը, արտասահմանյան կազմակերպությունների հետ կնքում պայմանագրեր և այլն։
Կատեգորիա:Արցախի Հանրապետություն Կատեգորիա:Գիտություն ըստ երկրի
Արտավան Գ
Արտավան Գ, Պարթևաց արքա 12-ից։ Մոր կողմից՝ Արշակունի։ Նախապես թագավորել է Ատրպատականում։ Պարթևական գահը գրավել է Հռոմի դրածո Վոնոն թագավորին տապալելուց հետո՝ հիմնելով Արշակունիների կրտսեր ճյուղը։ Արտավանը 16 թ.-ին Վոնոնին վտարել է նաև Հայաստանից, որի գահը վերջինս գրավել էր Հռոմի օգնությամբ։ Արտավանը փորձել է Հայաստանի թագավոր հռչակել իր որդի Որոդեսին, սակայն Հռոմը կանխել է նրան և հայկական ավագանու համաձայնությամբ Հայոց թագավո հռչակել Զենոն-Արտաշեսին։ Վերջինիս մահից (34 թ.) հետո, Արտավանը Հայոց թագավոր է կարգել իր որդի Արշակ Ա-ին՝ նպատակ ունենալով Հայաստանի զինակցությամբ Հռոմը դուրս բերել Արևելքից, վերականգնել Աքեմենյան աշխարհակալության սահմանները։ Սակայն 35 թ.-ին Արշակ Ա-ն դավադրաբար սպանվել է և Հռոմի օգնությամբ հայկական գահին տիրել է Միհրդատ Իբերացին։ Հռոմի դրդմամբ պարթևական պետության վրա հարձակվել են վրացական և ալանական ցեղերը։ 36 թ.-ին պարթևական թագավոր է հռչակվել Հռոմի նոր դրածո Տրդատ Գ-ն, որի գահանիս է եղել Արտավանի դեմ ապստամբած Միջագետքի Սելևկիա քաղաքը։ Արտավանը հարկադրված է եղել պարթևական ուժերը Հայաստանից ետ տանել և հոգալ սեփական սահմանների պաշտպանությունը։ Նրան հաջողվել է հաղթել Տրդատ Գ-ին, վերականգնել իռ գահակալական իրավունքները (37 թ.), Ատրպատականի, Միջագետքի, Պարսքի, Ելամի, կառավարումը հանձնել Արշակունիների տան ներկայացուցիչներին, կայունացնել պարթևական պետության վիճակը։
Կատեգորիա:Պարթև Արշակունիներ
(7173) Սեպկոսկի
(7173) Սեպկոսկի (Sepkoski), աստերոիդ աստերոիդների գոտի ներքին մասում։ Հայտնաբերվել է 1988 թվականի օգոստոսի 15-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 1,956365 ա. մ., առավելագույնը մոտենում է 1,9305 ա. մ. հեռավորության վրա և հեռանում 1,9822 ա. մ. ։ Արեգակի շուրջ մեկ ամբողջական պտույտ է կատարում 999,48 երկրային օրվա ընթացքում, իր ուղեծրով շարժվելով միջինում 0,360188 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,59° անկյուն։
Սեպկոսկի աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Արտաքին հղումներ
Կատեգորիա:Հունգարիայի ընտանիքի աստերոիդներ Կատեգորիա:1988 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Աստերոիդների գոտու ներքին մասի աստերոիդներ
Վերխ-Ապշույախտա
Վերխ-Ապշույախտա (Верх-Апшуяхта), գյուղ Ռուսաստանի Ալթայի հանրապետության Շեբալինսկի շրջանի կազմում։
Բնակչությունը 2010 թվականին գրանցված տվյալներով կազմում էր 276 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ալթայի հանրապետության Շեբալինսկի շրջանի բնակավայրեր
Բուրդուրի մարզ
Բուրդուրի մարզ (Burdur ili), նահանգ Թուրքիայի Հանրապետության Միջերկրածովյան տարածաշրջանում։
Տես նաև
Կատեգորիա:Բուրդուրի մարզ
Դիֆերենցիալ մեխանիզմ
Դիֆերենցիալ մեխանիզմ, սարք, որի միջոցով կարելի է ստանալ բաղադրիչ շարժումների գումար կամ տարբերություն հանդիսացող արդյունարար շարժում։ Մեկ ազատության աստիճանով դիֆերենցիալ մեխանիզմներում բաղադրիչ շարժումները կինեմատիկորեն կապված են և իրականացվում են մեկ հաղորդակով, իսկ արդյունարարը ստացվում է որպես այդ շարժումների տարբերություն։ Վերջիններս կիրառավում են փոքր ճշգրիտ տեղափոխությունների կամ մևծ ուժերի ստացման համար (օրինակ, մետաղահատ հաստոցներում)։ Երկու կամ ավելի ազատության աստիճաններով դիֆերենցիալ մեխանիզմներում բաղադրիչ շարժումներն անկախ են և կատարվում են յուրաքանչյուրն իր օղակում։ Կան այսպիսի դիֆերենցիալ մեխանիզմների տարբեր տեսակներ, սակայն առավել տարածված են կոնային ատամնանիվներով դիֆերենցիալ մեխանիզմները (սովորաբար անվանում են դիֆերենցիալ), որոնք գլխավորապես օգտագործվում են ավտոմոբիլներում կամ տրանսպորտային այլ մեքենաներում։ Դիֆերենցիալ մեխանիզմների օղակների իրական արագությունների միջն եղած կախումն արտահայտվում է կամ  բանաձևով, որտեղ  և  համապատասխանաբար կենտրոնական անիվների և տարիչի անկյունային արագություններն ու պտտման հաճախականություններն են։ Դիֆերենցիալ մեխանիզմը կիրառվում է նաև վարիատորներում և հաշվիչ-վճռող սարքերում։
Կատեգորիա:Ավտոմեքենաների մասեր և մեխանիզմներ
Կռունկի կապպա
Կռունկի կապպա ( Kappa Gruis, κ Gruis ) միայնակ աստղ է Կռունկի հարավային համաստեղությունում։ 5,37  տեսանելի մեծությամբ օբյեկտը անզեն աչքով տեսանելի է որպես թույլ նարնջագույն կետ։ Արևից օբյեկտ հեռավորությունը, որը ստացվում է տարեկան պարալաքսը չափելու միջոցով 8.87 աստիճան է, մոտ 368 լուսային տարի է։ Աստղը նահանջում է մեզանից +18 կմ /վրկ հելիոկենտրոն ճառագայթային արագությամբ ։ Նա Արկտուրուս շարժվող խմբի ներկայացուցիչ է ։
Այն էվոլյուցիայի ուշ փուլի աստղ է, պատկանում է սպեկտրալ K5 III դասին, գտնվում է ասիմպտոտ հսկա ճյուղի փուլում ։ Միջուկում ջրածնի պարունակությունը գործնականում սպառված է, աստղի արտաքին թաղանթներն ընդլայնվել են մինչև 29,6 արևի շառավղեր։ Լուսավորությունը 200 արեգակնային լուսավորություն է, ֆոտոսֆերայի արդյունավետ ջերմաստիճանը՝ 3990 Կ ։
Մայքլ Քեյն
Սըր Մայքլ Քեյն (Michael Caine, ի ծնե անունը՝ Մորիս Ժոզեֆ Միքլուայթ (Maurice Joseph Micklewhite, ), բրիտանացի դերասան, խաղացել է 150-ից ավելի ֆիլմերում։ Արժանացել է երկու «Օսկարի» և երեք «Ոսկե գլոբուսի»։
Վաղ տարիներ
Մորիս Ժոզեֆ Միքլուայթը ծնվել է 1933 թվականի մարտի 14-ին Լոնդոնի արվարձանում, հավաքարարի ու բեռնակրի ընտանքում։ Դպրոցում վատ է սովորել, 16 տարեկանում թողել է ուսումն ու մի քանի մասնագիտություն փոխելուց հետո դարձել է պայմանագրային զինծառայող Կորեայում տեղակայված բրիտանական էքսպեդիցիոն կորպուսում։ Զինվորական ծառայությունն ավարտելուց հետո որպես ադմինիստրատորի օգնական աշխատել է Սուսսեքս կոմսության թատերախմբերից մեկում։
1955 թվականին՝ դերասանական երեկոյան դասընթացներն ավարտելուց հետո, սկսել է հանդես գալ գավառական թատրոնների բեմերում, 1957 թվականից նկարահանվել է հեռուստաներկայացումներում, որոնցում մինչև 1960-ական թվականների վերջը խաղացել է ավելի քան 100 դեր։
Դերասանական կարիերայի սկզբում օգտագործել է Մայքլ Սկոտ բեմական կեղծանունը, սակայն ավելի ուշ վերցրել է Մայքլ Քեյն կեղծանունը։ Իր գրքերից մեկում Քեյնը գրում է, որ այդ կեղծանունն ինքն ընտրել է բոլորովին պատահականորեն։ Գործակալի հետ հեռախոսով զրուցելիս հարցրել են կեղծանունը, ինքը շրջվել է ու տեսել «Խռովություն «Քեյնի» վրա» ֆիլմի ազդագիրը և առանց երկմտելու ասել այդ անունը ։ Նկարահանման հրապարակից դուրս դերասանը շարունակել է օգտագործել իր իսկական անունը։
1960-ական թվականներ
30 տարեկան հասակում Մայքլ Քեյնն արժանացել է միջազգային ճանաչման՝ 1964 թվականին «Զուլու» ֆիլմում կատարելով լեյտենանտ Գոնվիլ Բրոմհիդի դերը։ Շոն Քոններիի երաշխավորությամբ նա նկարահանվել է «Իպկրեսի դոսյեն» ֆիլմի գլխավոր դերում՝ մարմնավորելով էքսցենտրիկ ու կնամոլ լրտես Հարի Պալմերին, ով ակնոց էր կրում։ Հետագայում Հարի Պալմերը դարձել է Օսթին Պաուերսի նախատիպը։ 1966 թվականին նկարահանված «Էլֆի» ֆիլմում Քեյնը կատարում է կապուտաչյա շիկահերի դեր, որի համար նա առաջին անգամ ներկայացվել է «Օսկարի»։ Առաջին ամերիկյան ֆիլմը, որում նկարահանվել է Քեյնը, եղել է «Գամբիտ» կինոնկարը, որում նա նկարահանվել է ամերիկացի հայտնի դերասանուհի Շիրլի ՄաքԼեյնի հետ միասին։
1970-1980-ական թվականներ
1972 թվականին Մայքլ Քեյնը Լոուրենս Օլիվիեի հետ միասին խաղացել է «Խուզարկու» ֆիլմում, որ նկարահանվել է Էնթոնի Շաֆերի պիեսի հիման վրա։ Այդ դերի համար նա նորից առաջադրվել է «Օսկարի»։ 35 տարի անց՝ 2007 թվականին, Մայքլ Քեյնը Ջուդ Լոուի հետ նկարահանվել է «Խուզարկու» ֆիլմի ռեմեյքում՝ այս անգամ կատարելով ծեր գրող Էնդրյու Ուայկի դերը։